stanford-oval/wikipedia huggingface dataset:
Dalvik-virtuaalikone
Arkkitehtuuri

Javan virtuaalikone perustuu pinopohjaiseen arkkitehtuuriin, Dalvik sen sijaan perustuu rekisteripohjaiseen arkkitehtuuriin. Tämän ratkaisun suorituskyvylliset hyödyt ja haitat ovat kiistelyn kohteena. Oraclen vuonna 2010 ARM-alustalla tekemät standardit ei-graafiset suorituskykytestit Android 2.2:n ja Java SE embedded ohjelmistojen välillä osoittivat Androidin olevan 2-3 kertaa hitaampi sulautettuihin järjestelmiin tarkoitettuun Java SE versioon nähden.
Androidin versiosta 2.2 alkaen Dalvik on tukenut ajonaikaista kääntämistä (JIT).
Dalvik on suunniteltu sallimaan useiden virtuaalikoneiden samanaikaisen suorittamisen tehokkaasti.
Dalvik Androidin ulkopuolella

Vuonna 2011 ohjelmistotalo Myriad Group tiedotti Alien Dalvik -projektista, ohjelmistokäännöksestä muille käyttöjärjestelmille. Myriadin mukaan valtaosa Dalvik-virtuaalikoneelle tehdyistä Android-sovelluksista toimisi ilman muutoksia Alien Dalvikilla.
Aiheesta muualla

Dalvikin projektisivu Google Codessa (englanniksi)
Ylihärmän kirkonkylä

| Ylihärmän kirkonkylä |
| --- | --- |
 Ylihärmän kirkko
 Ylihärmän kirkonkylä
 Koordinaatit: 63°08′57″N, 22°47′32″E 
Valtio:  Suomi
Maakunta:  Etelä-Pohjanmaa
Kunta:  Kauhava
Entinen kunta:  Ylihärmä
Hallinto:  
 – Asutustyyppi:  kylä, taajama
Pinta-ala:  
 – Maa:  10,22 km²
Väkiluku (2022):  1 964
 – Väestötiheys:  192,5 as./km²
Postinumero:  62375
Infobox OKVirheellinen NIMI-arvo: 
Ylihärmän kirkonkylä on taajama, joka oli entisen Ylihärmän kunnan hallinnollinen keskus. Kuntaliitoksen jälkeen se on ollut osa Kauhavaa. Vuoden 2022 lopussa taajamassa oli 1 964 asukasta. Taajaman pinta-ala oli 10,22 neliökilometriä, joten väestötiheys oli  192,5 asukasta neliökilometrillä.
Deneb

| Deneb |
| --- | --- |
 Kartta joutsenen tähdistöstä, jossa Deneb sijaitsee.
Bayerin designaatio:  Alfa Cygni, Alpha Cygni, Alpha Cyg, α Cygni, α Cyg, ALP CYG, ALF CYG
Flamsteedin designaatio:  50 Cyg
HD-designaatio:  HD 197345
Muut designaatiot:  Arided, Aridif, Gallina, Arrioph, HR 7924, BD +44°3541,SAO 49941, FK5: 777, HIP 102098.
Fyysiset ominaisuudet
Näennäinen kirkkaus:  1,25 mv
Absoluuttinen kirkkaus:  −8,73 Mv
Valovoima:  60 000 (jos 1600 valovuotta)  250 000 (jos 3200 valovuotta) aurinkoa
Spektriluokka:  A2 Ia
Väri-indeksi:  B-V +0,09 U-B −0,24
Lämpötila:  8400 K
Massa:  20-25 M☉
Säde:  200-300 tai 160-200 R☉
Muuttujatyyppi:  Alfa Cygni-tyyppiä
Astrometriset ominaisuudet
Tähdistö:  Joutsen
Rektaskensio (J2000):  20h 41m 25,9s
Deklinaatio (J2000):  +45° 16' 49"
Parallaksi:  1,01 +/- 0,57 mas
Säteisnopeus:  −4,5 km/s
Ominaisliike:  RA 1,56  dekl. 1,55 mas/v
 Näkyy leveysasteiden 90° N  ja 45° S välillä. 
Deneb (α Cygni, Arided, Aridif, HR 7924, HD 197345) on Joutsenen tähdistön kirkkain tähti, vaikka se on tähdistön muita kirkkaita tähtiä huomattavasti kauempana. Sen näennäinen kirkkaus on 1,25, joten se on taivaan 20. kirkkain tähti. Denebin arvioitu absoluuttinen magnitudi on −7,2, joka tekee siitä yhden valovoimaisimmasta tunnetuista ylijättiläistähdistä. Kolmen asteen päässä Denebistä on tunnettu Pohjois-Amerikka-sumu. On esitetty, että juuri Deneb saa sumun loistamaan. Tähden ja sumun keskinäinen välimatka on 70 valovuotta, mutta sumunkin koko on noin 45 valovuotta. Deneb näkyy Suomessa ympäri vuoden, eli se on sirkumpolaarinen, ja se on yksi Kesäkolmion kärkipisteistä yhdessä Altairin ja Vegan kanssa.
Tähden ominaisuuksia

Tähden etäisyys on kiistanalainen, sillä hyviä vertailukohtia ei enää näin kaukana ole ja parallaksimenetelmä antaa jo tällä etäisyydellä epätarkkoja arvoja. On kuitenkin arvioitu, että etäisyys olisi noin 1 600–3 200 valovuotta. Koska etäisyyttä ei tiedetä aivan tarkasti, on melkein mahdotonta esittää arvioita Denebin absoluuttisesta kirkkaudesta. Arviot vaihtelevat 60 000-kertaisesta (etäisyydeksi oletettu 1 600 vv) Auringon kirkkaudesta aina neljännesmiljoonaiseen (3 200 vv etäisyysarviona) Auringon kirkkauteen. Jos Deneb sijoitettaisiin aurinkokuntamme keskelle Auringon paikalle, olisi siitä Maahan tuleva valovuo voimakkaampi kuin useimmissa teollisuuden käyttämissä lasereissa. Se säteileekin enemmän valoa yhdessä päivässä kuin Aurinko ehtii säteilemään 140 vuodessa.
Tähden halkaisijaksi on arvioitu noin 160–200 kertaa Auringon halkaisija. Tähden kulmaläpimitta on 2 millikaarisekuntia. Omassa aurinkokunnassamme tähden pinta ulottuisi Maahan asti. Spektriluokaltaan tähti on A2Ia pintalämpötilan ollessa 8 400 K.
Nimi

Tähden nimi tulee arabiankielisestä sanasta Al Dhanab, joka tarkoittaa ’häntää’. Melkein sama nimi on annettu viidelle muullekin tähdelle; näistä tunnetuimpina Deneb Kaitos Valaassa ja Denebola Leijonassa.
Aiheesta muualla

Kuvia tai muita tiedostoja aiheesta Deneb Wikimedia Commonsissa
| --- | --- |
Tähdet:  Deneb, γ Cyg, ε Cyg, δ Cyg, Albireo A, ζ Cyg, ξ Cyg, τ Cyg, ι Cyg, κ Cyg, ο1 Cyg, η Cyg, ν Cyg, ο2 Cyg, ρ Cyg, 41 Cyg, 52 Cyg, σ Cyg, π2 Cyg, 33 Cyg, υ Cyg, 39 Cyg, θ Cyg, μ1 Cyg, λ Cyg, 63 Cyg, 47 Cyg A, φ Cyg, π1 Cyg, 8 Cyg, 59 Cyg, P Cyg, 30 Cyg, 57 Cyg, 55 Cyg, 72 Cyg, 15 Cyg, ψ Cyg, 28 Cyg, 29 Cyg, T Cyg, ω1 Cyg, 22 Cyg, 2 Cyg, 17 Cyg, 20 Cyg, 68 Cyg, 74 Cyg, 26 Cyg, 56 Cyg, 75 Cyg, Albireo B, 23 Cyg, 35 Cyg, 25 Cyg, 4 Cyg, 19 Cyg, 61 Cyg A, 71 Cyg, 70 Cyg, 27 Cyg, 60 Cyg, 9 Cyg, 14 Cyg, 51 Cyg, ω2 Cyg, 49 Cyg, 36 Cyg, V389 Cyg, 40 Cyg, V380 Cyg, 79 Cyg, 7 Cyg, Gl 777, 43 Cyg, 77 Cyg, DT Cyg, 49 Cyg, 42 Cyg, 69 Cyg, W Cyg, V460 Cyg, 16 Cyg A, 11 Cyg, 61 Cyg B, 76 Cyg, μ2 Cyg, CP Cyg, 44 Cyg, 16 Cyg, 48 Cyg, X Cyg, HD 185269, HD 188753, HD 187123, χ Cyg, R Cyg, U Cyg, 47 Cyg B, Cygnus X-1, RT Cyg, V1500 Cyg, V476 Cyg, V1668 Cyg, V1974 Cyg
Eksoplaneetat:  Gl 777 c, Gl 777 b, 16 Cyg Bb, HD 185269 b, HD 188753 b, HD 187123 b, Kepler-22b, Kepler-70b, Kepler-70c, Kepler-78b
Taivaan kirkkaimmat tähdet
XXV (Klamydian albumi)

| XXV Klamydia |
| --- | --- | --- |

Studioalbumin tiedot
 Äänitetty : kevät 2013
 Julkaistu: 13. syyskuuta 2013
 Tuottaja(t): Klamydia & Arska Laurila
 Tyylilaji: punk, suomirock
 Kesto: 72.06
 Levy-yhtiö: Usvaputki Oy
Listasijoitukset
  1.
Klamydian muut julkaisut
| Loputon luokkaretki 2011 | XXV 2013 | Punksinfonia 2016 |
XXV on Klamydian albumi, joka julkaistiin 13. syyskuuta 2013. Levyltä julkaistiin ensimmäisenä singlenä kappale Älä pelkää!.
Albumi debytoi Suomen virallisen listan sijalla 1. ja myi kultaa.
Kappaleet > CD 1

Neljä ystävää
Älä pelkää!
Rahat veteraaneille!
Ripota mun tuhkani Kyrönjokeen
Rakas hullu (mukana Alexi Laiho, Tuomas Holopainen ja Tonmi Lillman)
Keikkaa pukkaa
Klamydia on perseestä
Ruma on kaunis
Kolmen soinnun maisterit
Täit syö ja maailma vihaa
Antti Tuiskun vuosirenkaat
Isi haisee rokkenrollilta
Werstaan pohjat
Elämänhalu
Kappaleet > CD 2

Surumarssi
Mitä pyhempi, sen pahempi
Eksyneet
Isi haisee rokkenrollilta (mukana Francine)
Kerran kesässä (mukana Petri Nygård)
Tiukkaa satsia
KK
Kokoonpano

Vesku Jokinen – laulu
Jari Helin – kitarat
Sami Kohtamäki – basso
Riku Purtola – rummut
Kokoonpano > Vierailevat muusikot

Antti Pitkäjärvi – piano, harmonikka, taustalaulu
Tapio Wilska – taustalaulu
Arska Laurila – tamburiini, vibraslap
Alexi Laiho – soolokitara kappaleessa "Rakas hullu"
Tuomas Holopainen – koskettimet kappaleessa "Rakas hullu"
Tonmi Lillman – rumpulooppi kappaleessa "Rakas hullu"
Arvostelut

Kaaoszine: 9.5/10
Soundi:
We Don’t Mind Rockin’ Tonite

| We Don’t Mind Rockin’ Tonite Ramblers |
| --- | --- | --- |

Studioalbumin tiedot
 Julkaistu: 1979
 Tuottaja(t): Tommi Liuhala
 Tyylilaji: rock
 Kesto: 37.41
 Levy-yhtiö: Hi-Hat
Ramblersin muut julkaisut
|   | We Don’t Mind Rockin’ Tonite 1979 | Talkin’ About... 1982 |
We Don't Mind Rocking Tonight (Hi Hat hilp 135)  on suomalaisen Ramblersin esikoisalbumi vuodelta 1979. Levyn tuotti Tommi Liuhala.
Kappaleet > A-puoli

Little Queenie – 3.25 (säv. Chuck Berry)
Something Else – 1.55 (säv. Eddie Cochran)
I Can't Help It – 3.31 (säv. Kurikka Köpi)
Tightrope – 3.05
No Place I Call Home – 2.19 (säv. Tokazier-Stanley)
Don't You Blame It On Me – 1.56 (säv. Ike Turner)
Walking On The Edge – 2.50 (säv. Wilko Johnson)
Kappaleet > B-puoli

I Don't Mind Rockin' Tonite – 2.42 (säv. Belmont Martin & Garvey Nick)
Sally – 3.37 (säv. Kurikka Köpi)
Can't You See That She's Mine – 2.17 (säv. Clark Dave & Smith Mike)
My Babe – 2.33 (säv. Willie Dixon)
Justine – 1.48 (säv. Harris Don & Terry Dewey Steven)
I'm In Love Again – 2.33 (säv. Bartholomew Dave & Fats Domino)
I'm Old Enough – 3.10 (säv. Frankie Miller)
Kappaleet > Kokoonpano

Köpi Kurikka – laulu, rytmikitara
Riku Mattila – kitara
Jarmo Heikkinen ‎– bassokitara, laulu (kappale 10)
Heikki Tikka ‎– rummut, laulu (kappale 2)
+
Tommi Liuhala – tuottaja
Aiheesta muualla

We Don’t Mind Rockin’ Tonite discogs.com -sivustolla
Demokraattisen sosialismin puolue

| Demokraattisen sosialismin puolue> Partei des Demokratischen Sozialismus |
| --- | --- |
  
Perustettu:  16. joulukuuta 1989 (SED-PDS)  4. helmikuuta 1990 (PDS) 17. heinäkuuta 2005 (Die Linkspartei/PDS)
Lopetti:  16. huhtikuuta 2007
Ideologia:  demokraattinen sosialismi eurokommunismi
Kansainväliset jäsenyydet:  Euroopan vasemmistopuolue GUE/NGL
Kotisivu:  www.sozialisten.de
Infobox OKNimi-testi OK: 
Demokraattisen sosialismin puolue (saks. Partei des Demokratischen Sozialismus, PDS) oli vuosina 1989–2007 toiminut saksalainen demokraattista sosialismia ja eurokommunismia ajanut puolue. Puolue oli suora Saksan demokraattisen tasavallan kommunistisen valtapuolueen Saksan sosialistisen yhtenäisyyspuolueen (SED) seuraaja. Saksojen yhdistymisen jälkeen se profiloitui itäisen Saksan vasemmistopuolueena, joka sai idässä 15–25 prosentin kannatusta, kun taas lännessä sen kannatus oli vähäistä. Puolue muodosti koalitiohallituksia sosiaalidemokraattien (SPD) kanssa Mecklenburg-Etu-Pommerin ja Berliinin osavaltioissa. Vuonna 2001 Berliinin osavaltiovaaleissa se sai parhaimmain vaalituloksensa sitten Saksojen yhdistymisen, kun se nousi osavaltion kolmanneksi suurimmaksi puolueeksi 22,6 prosentin ääniosuudella.
Vuonna 2005 puolue otti uuden nimen Vasemmistopuolue.PDS (Die Linkspartei.PDS) ja solmi vaaliliiton länsisaksalaislähtöisen "Vaalivaihtoehto työn ja sosiaalisen oikeudenmukaisuuden puolesta" (Arbeit und soziale Gerechtigkeit – Die Wahlalternative, WASG) kanssa. SPD:n vasemmistosiipi oli perustanut WASG:in saman vuoden alussa. Vaaliliitto sai valtakunnallisesti 8,7 prosentin ääniosuuden vuoden 2005 Saksan liittopäivävaaleissa, mikä oli yli tuplasti enemmän kuin PDS:n keräämä neljän prosentin kannatus edellisissä vuoden 2002 liittopäivävaaleissa. Lopulta 16. huhtikuuta 2007 ilmoitettiin, että PDS ja WASG yhdistyvät uudeksi puolueeksi nimeltä Vasemmisto (Die Linke).
Vaalit > Euroopan parlamentti

| Vuosi | Ääniosuus | Paikat | + / - |
| --- | --- | --- | --- |
| 1994 | 4,7 % | 0 / 99 | - |
| 1999 | 5,8 % | 6 / 99 | + 6 |
| 2004 | 6,1 % | 7 / 99 | + 1 |
Vaalit > Liittopäivät (Bundestag)

| Vuosi | Ääniosuus | Paikat | + / - |
| --- | --- | --- | --- |
| 1990 | 2,4 % | 17 / 614 | + 17 |
| 1994 | 4,4 % | 30 / 622 | + 13 |
| 1998 | 5,1 % | 36 / 631 | + 6 |
| 2002 | 4,0 % | 2 / 603 | - 34 |
Djedkare Shemai

Djedkare Shemai oli muinaisen Egyptin 7. dynastian faarao. Hänen syntymänimensä on Nomad, ja hänen valtaistuinnimensä merkitsee ”Pysyvä on Ren Ka”. Djedkare Shemai mainitaan ainoastaan Abydoksen kuningasluettelossa.
Djelfan maakunta

| Djelfan maakunta |
| --- | --- |
 Maakunnan symboli on lammas.
 Maakunnan sijainti Algerian kartalla.
Valtio:  Algeria
Hallinto:  
 – hallinnollinen keskus:  Djelfa
Pinta-ala:  32 256,35 km²
Väkiluku (2018):  1 508 500
Djelfan maakunta (arab. ولاية الجلفة‎, Wilāya al-Jalfa) eli wilaya on hallintoalue Algerian pohjoisessa keskiosassa. Sen keskus on Djelfan kaupunki. Maakunnan pinta-ala on 32 256,35 neliökilometriä. Asukkaita on 1 508 500 henkeä (vuonna 2018, arvio).
Vuonna 1974 perustettu maakunta rajoittuu pohjoisessa Tissemsiltin ja Médéan, idässä M’Silan ja Ouled Djellalin, etelässä Ouarglan ja Ghardaïan sekä lännessä Laghouatin ja Tiaretin maakuntiin. Pohjoisessa ovat Ain Ousseraksi kutsuttu ylätasanko sekä Zahrez Cherguin ja Zahrez Gherbin suolajärvien täyttämä vajoama. Keskiosassa sijaitsee Ouled Naïlin vuorijono, joka kohoaa 1 613 metrin korkeuteen. Etelässä on Saharan reuna-alue.  Hyötykaivannaisiin kuuluvat kalkkikivi, dolomiitti, savi, kipsi, hiekkakivi, hiekka, kivisuola ja tuffi. Vuotuinen sademäärä on 200–500 millimetriä pohjoisessa ja alle 200 millimetriä etelässä. Vesistöjä ovat Ourakin ja Touilin vadit maakunnan pohjoisosassa.
Maakunta jakautuu hallinnollisesti 12 piirikuntaan eli daïraan, joihin kuuluu 36 kuntaa. Piirikuntien keskukset ovat Aïn El Ibel, Aïn Oussera, Birine, Charef, Dar Chioukh, Djelfa, El Idrissia, Faidh El Botma, Had Sahary, Hassi Bahbah, Messaad ja Sidi Ladjel.
Djelfan kautta kulkevat maantiet RN1 ja RN46. Maakunnassa harjoitetaan karjanhoitoa ja maanviljelyä sekä tuotetaan espartohöyhenheinää. Elintarvike-, rakennustarvike- ja muu teollisuus on vähäistä. Djelfassa toimii Ziane Achourin yliopisto.
Nähtävyyksiä ovat kalliopiirrokset, roomalaisen Castellum Dimmidin rauniot Messaadissa, kuumat lähteet ja suolajärvet. Hotelleja on Djelfassa ja Aïn Ousserassa.
Devil Inside

Devil Inside voi tarkoittaa seuraavia:
”Devil Inside”, Hikaru Utadan kappale vuodelta 2004
”Devil Inside”, INXS:n kappale
”Devil Inside”, Tim Sköldin kappale
”The Devil Inside”, kappale The Word Aliven albumilta The Word Alive (EP)
The Devil Inside, videopeli
The Devil Inside, elokuva vuodelta 2012
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Devil Inside”, voi hakea sivunnimihaulla, laajalla sivunnimihaulla tai tekstihaulla.
Coline Serreau

| Coline Serreau |
| --- | --- |

Henkilötiedot
Syntynyt: 29. lokakuuta 1947 (ikä 76) Pariisi, Ranska
Näyttelijä
Palkinnot
 Parhaan elokuvan César-palkinto 1993 elokuvasta La Crise (Villi aviokriisi) 
Aiheesta muualla
IMDb
Elonet
Coline Serreau (s. 29. lokakuuta 1947 Pariisi) on ranskalainen käsikirjoittaja, elokuvaohjaaja ja näyttelijä. Serreau aloitti elokuvauransa yhteiskunnallisilla elokuvilla, mutta varsinaista kaupallista menestystä hän on niittänyt komedioillaan, kuten Villi aviokriisi.
Ura

Serreau aloitti näyttelijän uransa vuonna 1970: hänen ensimmäinen näyttämönsä oli Théâtre du Vieux-Colombier. Serreaulla oli roolitehtäviä muun muassa William Shakespearen ja Bertolt Brechtin näytelmissä. Lisäksi hän näytteli itsekirjoittamissaan teoksissa. Serreaun ohjaajana toimi useaan otteeseen sveitsiläinen Benno Besson (1922–2006).
Serreaun ensimmäinen elokuvatyö oli käsikirjoittajana ja näyttelijänä Jean-Louis Bertucellin (1942–2014) ohjaamassa teoksessa On s'est trompé d'histoire d'amour (1973). Serreau ohjasi 1970-luvulla muutaman yhteiskunnallisesti kantaa ottavan elokuvan, mutta hänen varsinaiset kassamenestyksensä olivat komedioita, kuten Trois hommes et un couffin (1985) ja Äiti! Sängyssäsi on valkoinen mies! (Romuald et Juliette, 1989). Elokuvissaan Serreau käsittelee aikakautensa tapoja ja seksuaalisia tabuja hienovaraisen huumorin ja ironian keinoin.
Komediasta Trois hommes et un couffin tehtiin vuonna 1987 Hollywood-versio Kolme miestä ja baby (Three Men and a Baby) ohjaajanaan Leonard Nimoy.
Coline Serreaun isä oli teatteriammattilainen Jean-Marie Serreau (1915–1973).
Valikoitu filmografia > Ohjaajana ja käsikirjoittajana

Pourquoi pas! (1977)
Kerran elämässä (1982)
3 hommes et un couffin (1985)
Äiti! Sängyssäsi on valkoinen mies! (1989)
Villi aviokriisi (1992)
La belle verte (1996)
Chaos (2001)
18 ans après (2003)
Saint-Jacques... La Mecque (2005)
Valikoitu filmografia > Näyttelijänä

On s'est trompé d'histoire d'amour (1973)
Dada au coeur (1974)
7 morts sur ordonnance (1975)
Le fou de mai (1980)
La belle verte (1996)
Aiheesta muualla

Unifrance : Coline Serreau
Films de France : Coline Serreau
Wolfsberg (Kärnten)

| Wolfsberg |
| --- | --- |

 vaakuna
 Wolfsberg
 Koordinaatit: 46°51′N, 14°50′E 
Valtio:  Itävalta
Osavaltio:  Kärnten
Väkiluku (1.1.2017):  25 042
 
 www.wolfsberg.at 
Infobox OKVirheellinen NIMI-arvo: 
Wolfsbergin linna.
Wolfsberg on kaupunki Kärntenin osavaltiossa, eteläisessä Itävallassa. Se sijaitsee Lavant-joen laaksossa. Kaupungin asukasluku on 25 042 (2017). Varhaisin tunnettu maininta Wolfsbergistä on peräisin vuodelta 1007. Wolfsbergille myönnettiin kaupunginoikeudet vuonna 1331.
Aiheesta muualla

Wikimedia Commonsissa on kuvia tai muita tiedostoja aiheesta .
Kaupungin verkkosivusto
Debenhams

| Debenhams |
| --- | --- |

Yritysmuoto:  pörssiyhtiö
Osake:  LSE: DEB
Perustettu:  1778
Lakkautettu:  2020
Kotipaikka:   Lontoo, Yhdistynyt kuningaskunta
Toimiala:  vähittäiskauppa
Tuotteet:  pukeutuminen, kosmetiikka, kodin tuotteet
Kotisivu:  debenhams.com
Infobox OKVirheellinen NIMI-arvo: 
Debenhams oli vuonna 1778 perustettu ja 2020 lopetettu brittiläinen tavarataloketju. Sen tavaramerkin omistaa nyt verkkokauppayritys Boohoo.
Debenhamsilla oli vuoden 2012 paikkeilla Yhdistyneessä kuningaskunnassa ja Irlannissa 153 tavarataloa. Lisäksi ketjulla oli yhteensä 69 myymälää 24 muussa maassa.
Vuosituhannen vaihteen jälkeen Debenhams joutui monien muiden tavarataloyhtiöiden tavoin taloudellisiin vaikeuksiin, koska se ei osannut ennakoida vaatekaupan muutosta vaan lisäsi myymälämäärää vaatteiden verkkokaupan yleistyessä. 2010-luvun loppupuolella Debenhamsin vaikeudet pahenivat, osakekurssi romahti alle kymmenesosaan entisestä ja velkojat ottivat yrityksen valvontaansa. Vuonna 2019 Debenhamsin uusi omistaja ilmoitti sulkevansa 22 ketjun 50 myymälästä Britanniassa. Uuden omistajaehdokkaan vetäydyttyä neuvotteluista Debenhams-ketju lopetti toimintansa vuoden 2021 vaihteessa.
Aiheesta muualla

Kuvia tai muita tiedostoja aiheesta Debenhams Wikimedia Commonsissa
Debenhamsin kotisivu (Arkistoitu – Internet Archive) (englanniksi)
Warwick Estevam Kerr

Warwick Estevam Kerr vuonna 2009.
Warwick Estevam Kerr (9. syyskuuta 1922 Santana do Parnaíba, São Paulo – 15. syyskuuta 2018) oli brasilialainen insinööri, genetiikan ja entomologian tutkija, professori, joka tunnetaan genetiikan ja mehiläisten sukupuolen määräytymiseen liittyvästä tutkimuksestaan. Hän on myös vastuussa ns. tappajamehiläisten leviämisestä.
Kerr syntyi vuonna 1922 Santana do Parnaíbassa, São Paulossa. Hänen isänsä oli Américo Caldas Kerr ja äitinsä Bárbara Chaves Kerr. Suku oli kotoisin Skotlannista. Perhe muutti Piraporaan vuonna 1925, jossa Warwick Kerr kävi koulua. Hän valmistui maatalousinsinööriksi São Paulon yliopistosta.
Hän aloitti tieteellisen uransa Piracicabassa, jossa hän myös suoritti tohtorin tutkinnon ja sai apulaisprofessorin viran. Vuonna 1951 hän suoritti jatko-opintoja vierailevana professorina Kalifornian yliopistossa ja vuonna 1952 Columbian yliopistossa, missä hän oli kuuluisan geneetikon Theodosius Dobzhanskyn oppilas. Vuonna 1958 professori Dias da Silveira kutsui Kerrin avustamaan São Paulon valtionyliopistoon perustettuvan biologian laitoksen toiminnan käynnistämisessä. Kerr johti mehiläisten genetiikkaa tutkinutta tutkimusryhmää. Vuosien 1962 ja 1964 välillä hän työskenteli vastaperustetun São Paulon  valtion tutkimuskeskuksen tieteellisenä johtajana. Joulukuussa 1964 Kerr vastaanotti genetiikan professorin viran São Paulon yliopiston lääketieteellisessä tiedekunnassa. Hänen ensisijaisena tehtävänään oli perustaa genetiikan laitos. Laitos toi genetiikan opetukseen uusina alueina matemaattisen biologian ja biotilastotieteen ja oli myös pioneeri tietokoneiden hyödyntämisessä biologiassa ja lääketieteessä.
Maaliskuusta 1976 huhtikuuhun 1979 Kerr asui Manausissa Amazonasilla tehtävänään perustaa Amazonin tutkimuksen kansallinen instituutti. Virallisesti Kerr jäi eläkkeelle São Paulon yliopistosta tammikuussa 1981, mutta hän ei kuitenkaan lopettanut tieteellistä uraansa. Vain 11 päivää eläkkeelle jäämisensä jälkeen hän vastaanotti professorin viran Universidade Federal do Maranhãossa, São Luíssa ja toimi hetken aikaa vuosina 1987–1988 yliopiston dekaanina. Helmikuussa 1988 Kerr siirtyi Universidade Federal de Uberlândiin genetiikan professoriksi.
Koko ajan Kerr jatkoi pistimettömien mehiläisten Meliponinien tutkimusta. Kerr tuli maailmankuuluisaksi afrikkalaisen mehiläisen ja italialaisen mehiläisen risteyttämisestä, joka alkuvaiheessa synnytti kansallista ja kansainvälistä huomiota, kun Kerrin laboratoriosta pääsi karkuun useita afrikkalaisia mehiläiskuningattaria. Tämän seurauksena useita afrikkalaismehiläisyhdyskuntia, jotka ovat eurooppalaisia mehiläisiä huomattavasti aggressiivisempia, levisi ympäri mannerta, mikä johti useisiin hyökkäyksiin ja jopa muutamiin kuolemantapauksiin. Sittemmin afrikkalaismehiläiset ovat täysin sekoittuneet paikallisiin mehiläisyhdyskuntiin ja ne tunnetaan tappajamehiläisinä.
Kerr on tehnyt 513 julkaisua eri aiheista. Hän oli naimisissa ja hänellä on 7 lasta ja 17 lastenlasta.
Käännös suomeksi
Dinamo Basket Sassari

| Dinamo Basket Sassari |
| --- | --- |
Liiga:  Serie A
Perustettu:  1960
Areena:  Palasport Roberta Serradimigni
Kotipaikka:  Sassari, Italia
Värit:           
Mestaruudet:   1× Italian mestaruus  2× Italian cup  1× Italian supercup 
Kotisivu:  dinamobasket.com
Dinamo Basket Sassarin kannattajia.
Dinamo Basket Sassari on italialainen koripalloseura Sassarin kaupungista.
Seura on menestynyt etenkin 2010-luvulla voittaen Italian mestaruuden vuonna 2015 ja Italian cup-mestaruuden vuosina 2014 ja 2015. Vuonna 2015 se voitti myös Italian supercupin. Dinamo pelasi myös ULEBin alaisissa eurosarjoissa (EuroCup ja Euroliiga). Kaudella 2016–2017 seura osallistuu Mestarien liigaan.
Aiheesta muualla

Wikimedia Commonsissa on kuvia tai muita tiedostoja aiheesta .
Joukkue eurobasket.com-sivustolla (englanniksi)
Seuran verkkosivut (Arkistoitu – Internet Archive) (italiaksi) (englanniksi)
Wyndham Wentworth Knatchbull-Hugessen

William Wyndham Wentworth Knatchbull-Hugessen, Brabournen 3. paroni (21. syyskuuta 1885 – 11. maaliskuuta 1915) oli englantilainen luonnontieteilijä ja sotilas.
Hänen vanhempansa olivat Brabournen 2. paroni Edward Knatchbull-Hugessen ja Amy Virginia Beaumont. Hän opiskeli Eton Collegessa. Paronin arvonimen hän sai vuonna 1909. Sotilasarvoltaan hän oli luutnantti. Hän kaatui Neuve Chapellen taistelussa ensimmäisessä maailmansodassa. Hän oli naimaton.
Yhdessä Charles A. Chubbin kanssa hän kirjoitti teoksen The birds of South America (2 osaa, Lontoo 1912–1917). Hän kuvaili ja nimesi, yhdessä Chubbin kanssa, muun muassa ruskotinamien suvun Crypturellus 1914.
Debra Messing

| Debra Messing |
| --- | --- |
 Debra Messing vuonna 2009
Henkilötiedot
Syntynyt: 15. elokuuta 1968 (ikä 56) Brooklyn, New York, Yhdysvallat
Ammatti:  Näyttelijä
Näyttelijä
Aktiivisena:  1994 -
Merkittävät roolit:  Grace Adler sarjassa Will & Grace
Aiheesta muualla
IMDb 
Elonet
Debra Lynn Messing (s. 15. elokuuta 1968) on yhdysvaltalainen Emmy-palkittu näyttelijä, joka tunnetaan parhaiten roolistaan Grace Adlerina tv-sarjassa Will & Grace.
Nuoruus

Messing syntyi 15. elokuuta vuonna 1968 Brooklynin kaupunginosassa New York Cityssä. Hänen vanhempansa olivat juutalaisia. Kouluikäisenä Messing alkoi ottaa laulu-, tanssi- ja draamatunteja. Hänen vanhempansa olivat hyvin kannustavia ja tukivat Messingin aietta ryhtyä näyttelijäksi, mutta vaativat häntä myös suorittamaan opintonsa loppuun ennen näyttelijänuran aloittamista. Messing ilmoittautuikin Brandeisin yliopistoon Massachusettsiin. Hän valmistui vuonna 1990 ja palasi kotiinsa New Yorkiin, jossa hän pääsi New Yorkin yliopiston draamaopetukseen.